
	Argumentai: 
1. Atsižvelgiant į tai, kad 2023 metais planuojama neįgalumo ir darbingumo nustatymo sistemos pertvarka, po kurios turėtų iš esmės pasikeisti žmonių su negalia priskyrimas atskiriems darbingumo lygiams (t.y. asmenys, kuriems šiuo metu, yra nustatytas vienoks darbingumo lygis, gali būti perkelti į visiškai kitą darbingumo lygį), o priskyrimas darbingumo lygiams nulemia valstybės pagalbos tokiam asmeniui pagal šį įstatymą dydį ir terminą, siūlytina, siekiant užtikrinti žmonių su negalia teisėtus lūkesčius ir jų tinkamą pasirengimą užimtumo sistemos reformai, šio įstatymo projekto įsigaliojimą atidėti iki 2024 m. sausio 1 d. Taip, įsigaliojus šiems pokyčiams, jau bus įvykusi neįgalumo ir darbingumo sistemos pertvarka ir žmonės su negalia galės objektyviai įvertinti ir pasiruošti pokyčiams, kurie jų laukia darbo rinkoje.
2. Atsižvelgiant į tai, kad šiuo metu galiojančiame Lietuvos Respublikos socialinių įmonių įstatymo 30 straipsnio 1 dalyje nustatyta, kad: „Šiame įstatyme nustatyto teisinio reguliavimo poveikio ex post vertinimas atliekamas iki 2022 m. lapkričio 1 d. už laikotarpį nuo 2020 m. liepos 1 d. iki 2022 m. birželio 30 d. Šio vertinimo ataskaitoje nurodomos teigiamos ir neigiamos šiame įstatyme nustatyto teisinio reguliavimo pasekmės ir pasiūlymai dėl jo tobulinimo.“ įstatymo projekto įsigaliojimo atidėjimas iki 2024 m. sausio 1 d. leistų įvykdyti šią nuostatą, atlikti ex post vertinimą, o šio vertinimo rezultatai sudarytų galimybę įstatymų leidėjams, esant poreikiui, atitinkamai tobulinti užimtumo reformą taip pasiekiant dar geresnių negalią turinčių asmenų įtraukimo į darbo rinką rezultatų.

Pasiūlymas:
Pakeisti Lietuvos Respublikos neįgaliųjų socialinės integracijos įstatymo Nr. I-2044 16 ir 18 straipsnių pakeitimo įstatymo projekto nr. XIVP-1689(2) 5 straipsnį ir jį išdėstyti taip:

„5 straipsnis. Įstatymo įsigaliojimas ir įgyvendinimas
1. Šis įstatymas, išskyrus šio straipsnio 2 dalį, įsigalioja 20232024 m. sausio 1 d.
2. Socialinės apsaugos ir darbo ministras, Neįgalumo ir darbingumo nustatymo tarnybos prie Socialinės apsaugos ir darbo ministerijos direktorius iki 20222023 m. gruodžio 31 d. priima šio įstatymo įgyvendinamuosius teisės aktus.“

